En middelsstor (hannene 20-36 millimeter), brunsvart hjortebille, kroppen vanligvis tett dekket av lysbrune, hårlignende skjell. Hannen har forholdsvis korte, sigdformede, sagtakkede kjever,store hanner har lange kjever med tenner bare i spissen. Hodet er stort og bredt, pannen er litt vagt, V-formet uthulet i midten. Hodet har en butt tann på hver side bak fasettøynene. Antennene har en tre-leddet vifte. Pronotum er betydelig bredere enn langt, rundet. Beina er brune. Hunnen er noe mindre enn hannen, uten forstørrede kjever, kroppsformen bredere, hodet og pronotum tett og fint punktert, gjerne med en blank midtstripe uten skjell.